Георгий Львов

Георгий Евгеньевич Львов гүн (1861 оны 10-р сарын 21-нд Германы Дресден хотод төрж, 1925 оны 3-р сарын 7-нд Парис хотын ойролцоо Булонь-Бийанкурт нас барсан) — Оросын төрийн болон улс төрийн зүтгэлтэн. 1917 оны 3-р сарын 2-ноос 7-р сарын 7-ны хооронд Оросын Түр Засгийн газрын анхны тэргүүн. 1905-1917 онд оросын "Кадетууд нам"-ын гишүүн. Оросын Хоёрдугаар сарын хувьсгалын үеэр эзэн хаан II Николай, нөгөө талаас Оросын Төрийн Думын түр хороо Георгий Львовыг төрийн тэргүүний үүрэг хүлээсэн Оросын эзэнт гүрний Засгийн газрын анхны тэргүүнээр томилсон байна. 

 Намтар 
Рюрикович угсааны салбаруудын нэг болох Львов овогтны төлөөлөгч. Эцэг хунтайж Евгений Владимирович Львов (1817-1896), Алексины тойргийн язгууртнуудын удирдагч, эх Варвара Алексеевна Мосолова (1828-1904). Ийм хэмжээний угсаатны хувьд баян биш гэр бүл байсан. Тула мужид тэд Поповка үл хөдлөх хөрөнгийг эзэмшдэг (одоо Тула мужийн Алексинский дүүрэг) байв. Том ах Алексей 1896 оноос хойш Москвагийн уран зургийн сургуулийг удирдаж байжээ. Дүү Владимир 1901 оноос хойш Гадаад яамны Москвагийн Ерөнхий архивыг удирдаж бав.

Тэрээр 1881 онд Москва хотод Поливановын хувийн гимназид сурч төгсөөд Москвагийн Их сургуулийн хуулийн ангид элсэн орж суралцан 1885 онд төгсжээ. 

1880-аад оны сүүлээр тэрээр Алексины дүүрэг, дараа нь Тула мужийн "Земство"-гийн гишүүнээр сонгогджээ. Тула мужийн шүүх, земство байгууллагад ажиллаж байхдаа тэрээр удалгүй земствогийн зүтгэлтэн гэдгээрээ өргөн алдар нэрийг олж авав. Тула мужийн Земство засгийн газрын дарга (1900-1906), Земствогийн их хурлын оролцогч. Львовын гэр бүлийг бүхэлд нь мэддэг хунтайжийн нутаг нэгт зохиолч Лев Толстой түүний үйл ажиллагааг сайшаадаг байсан. 

1905 онд Земствог удирдаж байхдаа Львов мужийн болон сэтгэцийн эмнэлгүүд, асрамжийн газар, газар тариалангийн хомсдолоос үүдэлтэй өлсгөлөнтэй тэмцэх, нийтийн зам, нөхөн сэргээлтийн ажлыг зохион байгуулсан байна. 

Тэрээр 1905 оны сүүлээс "Кадетуудын нам"-аас Төрийн Думын анхны чуулганы хурлын депутатаар сонгогдсон. Оросын Төрийн Думд тэрээр эрүүл мэндийн болон хүнсний хороог удирдаж, өргөн хүрээний буяны ажил хийжээ. Үүнд: Засгийн газар, Оросын болон гадаадын санхүүгийн байгууллагуудын мөнгөөр ​​өлсгөлөн, гал түймэрт өртсөн, ядуу хүмүүст зориулж талх нарийн боов, гуанз, ариун цэврийн станцуудыг байгуулжээ. Тэрээр Сибирь, Оросын Алс Дорнод дахь цагаачдад тусламж үзүүлэх ажилд оролцож байжээ. 1909 онд нүүлгэн шилжүүлэлтийн ажлыг  судлахын тулд тэрээр АНУ, Канадад очиж байжээ.

1917 оны 3-р сарын 2-нд (15) Төрийн Думын Түр хороог анхны түр засгийн газрын сайд-даргаар, Дотоод хэргийн сайдаар томилж, анхны эвслийн засгийн газрыг тэргүүлжээ. Эзэн хаан II Николай хаан ширээнээс буухтай зэрэгцэн Георгий Львовыг Сайд нарын зөвлөлийн даргаар томилох тухай зарлигт (1917 оны 3-р сарын 2 (15)) гарын үсэг зурсан боловч зарлигийг үл тоомсорлосон юм. 

Мөн оны 6-р сарын фронт дахь довтолгоо амжилтгүй болж, нийслэлд большевикуудын зохион байгуулсан 7-р сарын үймээн самуун нь засгийн газрын хямралд хүргэв. 1917 оны 7-р сарын 7-нд (20) Львов Засгийн газрын дарга бөгөөд Дотоод хэргийн сайдын албан тушаалаасаа огцорчээ. Түр засгийн газрыг Дайн ба тэнгисийн цэргийн сайд А.Ф.Керенский тэргүүлжээ.

 Октябрийн хувьсгалын дараа 
Октябрийн хувьсгалын дараа тэрээр Сибирийн Тюменьд суурьшжээ. 1918 оны 3-р сард түүнийг Зөвлөлтийн Умард тэнгисийн нэгдүгээр шийтгэх отрядын командлагч М.А.Запкусын тушаалаар баривчилж, Екатеринбургт хүргэв. 3 сарын дараа Львов болон бусад хоёр хоригдлыг (Гун Н.Лопухин, хунтайж А.Голицын) өөрсдийн хүсэлтээр шүүх хурал болтол сулласан байна. Львов тэр даруй Екатеринбургаас зугтаж, босогч Чехословакийн корпусын эзлэн аваад байсан Омск руу явжээ. П.В.Вологодский тэргүүтэй Омск хотод байгуулагдсан Сибирийн түр засгийн газар түүнийг АНУ руу явж (АНУ большевикуудын эсрэг хүчинд хамгийн хурдан бөгөөд үр дүнтэй тусламж үзүүлэх чадвартай гэж үзэж байсан) ерөнхийлөгч Вудро Вилсонтой уулзахыг даалгасан байна. 1918 оны 10-р сард түүнийг АНУ-ын ерөнхийлөгч Вилсон хүлээн авсан боловч ерөнхийдөө асуудал хоцорсон юм. 1918 оны 11-р сард Дэлхийн нэгдүгээр дайн дуусаж, дэлхийн улс төрийн төв болсон Парист энх тайвны бага хуралд бэлтгэх ажил бүхний анхааралд орсон байв. 

АНУ-д ямар ч үр дүнд хүрээгүй учраас тэрээр Францад буцаж ирээд 1918-1920 онд Парист байсан Оросын улс төрийн бага хурлыг тэргүүлжээ. Тэрээр Оросын цагаачдад туслах хөдөлмөрийн биржийн тогтолцооны үндэс дээр ажиллаж, АНУ-ын Үндэсний банканд хадгалагдаж байсан Земгорын хөрөнгийг тэдний мэдэлд шилжүүлсэн. Дараа нь тэрээр улс төрийн үйл ажиллагаагаа орхиж, Парис орчмын Булонь хотод амьдарч байжээ. Тэрээр гар урлалын хөдөлмөрөөр мөнгө олж, дурсамж бичдэг болсон байв.

Тэрээр хаант засаглалын төлөө үзэл, ёс суртахууны хувьд өө сэвгүй, гүн шүтлэгтэй, эелдэг зөөлөн хүн гэдгээрээ алдартай байв.

1925 оны 3-р сарын 7-нд нас барсан байна.

Ангилал:Оросын төрийн зүтгэлтэн
Ангилал:1861 онд төрсөн
Ангилал:1925 онд өнгөрсөн